Udo Vellend

Udo Vellend (sündinud 1. novembril 1948 Põltsamaal) on Eesti omavalitsuspoliitik, endine Põltsamaa linnapea.

Udo Vellend lõpetas Põltsamaa Keskkoolis kaheksa klassi ja omandas keskerihariduse Tihemetsa Põllumajanduse Mehhaniseerimise Tehnikumis tehnik-mehaaniku erialal. Ta on õppinud Eesti Põllumajanduse Akadeemias põllumajanduse ökonoomikat.

1990. aastal valiti Vellend Põltsamaa Linna RSN Täitevkomitee esimeheks. Pärast seda, kui Põltsamaa sai 1991. aasta 12. detsembril omavalitsusliku staatuse, töötas ta Põltsamaa linnapeana. Linnajuhi ametist lahkus ta omal soovil 1993. aasta 15. juunil.Maakonna ja omavalitsuste juhid Kalevipoja tegude maalt. Koostaja Jaan Lukas. Tallinna Raamatutrükikoda 2007

Udo Vellend on olnud pikka aega Põltsamaa Jahiseltsi juhatuse esimees.

Viited

Kategooria:Põltsamaa linnapead
Kategooria:Sündinud 1948